મેરઠમાં રહેનારા ભૂપેન્દ્રના પિતા ખેડૂત છે. પાકમાં પાણી આપવાથી લઇને રખવાળી કરવા માટે સવારે ત્રણ વાગ્યે ઊઠીને ખેતરમાં જાય છે. તનતોડ મહેનત છતાં પણ તેમને પાક.ની યોગ્ય કિંમત મળી શકતી નથી. આઇઆઇટી ગુવાહાટીથી કોમ્પ્યુટર સાયન્સમાં પોસ્ટ ગ્રેજયુુએશન કર્યા બાદ ભૂપેન્દ્રએ એચપી સહિત ઘણી મલ્ટિનેશનલ કંપનીઓમાં નોકરી કરી. ધીમે ધીમે તેને ખેડૂતો તરફની લાગણી વધી અને પાકની વાજબી કિંમત મળે તેવું કંઇક કરવાનું વિચાર્યું. ર૦૧૬માં કૃષિ હબ નામની સ્ટાર્ટઅપ કંપની બનાવી.